**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2012 M. KOVO 29 D. SPRENDIMO NR. T2-91 „DĖL KLAIPĖDOS MIESTO SAVIVALDYBĖS PANAUDAI PERDUODAMO TURTO SĄRAŠO PATVIRTINIMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo Savivaldybės tarybos sprendimo projektu siekiama pakeisti Klaipėdos miesto savivaldybės panaudai perduodamo turto sąrašą, patvirtintą Klaipėdos miesto savivaldybės tarybos 2012 m. kovo 29 d. sprendimu Nr. T2-91 (toliau – Turto sąrašas).

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu (toliau – Tvarkos aprašas), patvirtintu Klaipėdos miesto savivaldybės tarybos 2020 m. vasario 27 d. sprendimu Nr. T2-38 „Dėl Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“. Pagal Tvarkos aprašo 3 punktą, Savivaldybei nuosavybės teise priklausantis nekilnojamasis turtas panaudos pagrindais laikinai neatlygintinai valdyti ir naudotis perduodamas pagal Savivaldybės tarybos patvirtintą panaudai perduodamo turto sąrašą.

VšĮ „Klaipėdos ID“ (toliau – Įstaiga) 2022-10-27 raštu Nr. S22-57 „Dėl savivaldybės turto papildomos panaudos suteikimo“ pateikė Klaipėdos miesto savivaldybės administracijai (toliau – Administracija) prašymą suteikti Įstaigai dalį patalpų (buvusias kavinės patalpas) pastate Bangų g. 5A, Klaipėdoje, valdyti panaudos pagrindais.

Administracija ilgą laiką nuomojo minėtas kavinės patalpas. Pasibaigus nuomos sutarties terminui buvo skelbti du nuomos konkursai. Norinčių nuomoti patalpas neatsirado. Šiuo metu patalpos yra tuščios ir nenaudojamos. Dėl didelių energetinių kainų Lietuvoje tikimybė išnuomoti patalpas yra maža.

Įstaiga pagal panaudos sutartį naudoja likusią pastato Bangų g. 5A, Klaipėdoje, dalį. Todėl būtų tikslinga nenaudojamas kavinės patalpas perduoti Įstaigai panaudos pagrindais, inkubatoriaus „Kultūros fabrikas“ veikloms organizuoti: seminarams, konferencijoms, įvairiems susitikimams ir edukacijoms.

Pastatui taip pat buvo nustatyti nauji kadastriniai duomenys dėl ko keičiasi viso pastato plotas.

Atsižvelgiant į visa tai tikslinamas Turto sąrašo 46 punktas, kuriame nurodomas visas pastato plotas.

Klaipėdos jaunimo organizacijų asociacijos „Apskritasis stalas“ (toliau – Asociacija) 2022-09-05 pateikė Administracijai prašymą skirti patalpą Paryžiaus Komunos g. 16A, Klaipėdoje, kur galėtų teikti kokybiškas paslaugas jaunimui, jaunimo organizacijoms bei organizacijoms dirbančioms su jaunimu. Prašoma patalpa yra 22,67 kv. m ploto kabinetas, kuris šiuo metu yra valdomas Klaipėdos Karalienės Luizės jaunimo centro (toliau – Centras) patikėjimo teise.

Centras 2022-10-10 raštu Nr. R4-140 yra pateikęs sutikimą, kad asociacijai būtų skirta 22,67 kv. metro ploto administracinė patalpa, kurioje būtų vykdomos jaunimui skirtos veiklos.

Atsižvelgiant į tai tikslinamas Turto sąrašo 143 punktas įtraukiant papildomą patalpą indeksu 1-9 (22,67 kv. m).

Nekilnojamąjį turtą įtraukus į Klaipėdos miesto savivaldybės panaudai perduodamo turto sąrašą bus galima atlikti veiksmus, susijusius su nurodytų patalpų valdymu, naudojimu ir disponavimu jomis.

**3. Kokių rezultatų laukiama.**

Įgyvendinti Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo reikalavimai.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – įgyvendinami ir papildomi Klaipėdos miesto savivaldybės tarybos teisės aktų reikalavimai.

Teikiame svarstyti šį sprendimo projektą.

PRIDEDAMA:

1. Klaipėdos jaunimo organizacijų asociacijos „Apskritasis stalas“ 2022-09-05 rašto „Dėl patalpų Klaipėdos jaunimo organizacijų asociacijos „Apskritasis stalas“ kopija, 3 lapai;

2. Klaipėdos Karalienės Luizės jaunimo centro 2022-10-10 rašto Nr. R4-140 kopija, 1 lapas;

3. VšĮ „Klaipėda ID“ 2022-10-27 rašto Nr. S22-57 kopija, 1 lapas;

4. Nekilnojamojo turto registro duomenų bazės išrašai, 3 lapai.

Turto valdymo skyriaus vedėjas Edvardas Simokaitis